किसी भी मंडी में ऑनलाइन उपज बेच सकेंगे किसान
भास्कर संवाददाता | बुरहानपुर
जिले की कृषि उपज मंडी अब राष्ट्रीय कृषि बाजार से जुड़ गई है। किसान देशभर की किसी भी मंडी में ऑनलाइन उपज बेच सकेंगे। जिले के अनाज व्यापार भी अन्य जिले, प्रदेश की उपज खरीदेंगे। भाव में गड़बड़ियों की आशंका भी कम होगी। किसानों को सही दाम मिलेंगे।
सीजन में रोजाना 3 हजार और ऑफ सीजन में 500 किसान उपज लाते हैं। अनाज, दलहन, तिलहन के कुल 80 व्यापारी बोली लगाकर उपज खरीदते हैं। कई बार उपज के दाम और क्वालिटी को लेकर विवाद की स्थिति बनती है। राष्ट्रीय कृषि बाजार से जुड़ने के बाद यह समस्या खत्म हो जाएगी। मंडी निरीक्षक कार्यालय के पास ई-एनएएम कार्यालय बनाया है। यहां तीन कम्प्यूटर सिस्टम से पोर्टल पर उपज के दाम अपडेट होंगे। एलईडी पर व्यापारी और किसान देशभर की मंडी के दाम और किस्म देख सकेंगे। जयेश कोल्हे को कृषि उपज मंडी एनालिस्ट नियुक्त किया है। इसके लिए किसानों व व्यापारियों के पंजीयन किए जाएंगे। इसके बाद जब भी किसान फसल लाएगा उसे अपना नाम, पता बताना होगा। पोर्टल पर सर्चिंग में नाम सामने आया तो उसकी उपज ई-ऑक्शन में रखी जाएगी। जब ई-एनएएम कार्यालय से समय तय होगा तभी ई-ऑक्शन किया जाएगा।
पीएम की घोषणा के बाद शुरू करेंगे ई-ऑक्शन
मंडी में अब ई-ऑक्शन से उपज खरीदी-बेची जाएगी। ई-एनएएम कार्यालय मंडी में स्थापित कर दिया है। प्रधानमंत्री की घोषणा के बाद शुभारंभ कर देंगे। हालांकि अभी इसकी कोई तारीख तय नहीं हुई है। -केडी अग्निहोत्री, सचिव कृषि उपज मंडी
रेणुका रोड स्थित कृषि मंडी में खुला राष्ट्रीय कृषि बाजार का कार्यालय।
टेक्नीशियन जांच कर पोर्टल पर अपलोड करेंगे उपज
मंडी के एक शेड में ई-ऑक्शन का एक प्लेट फार्म बनाया है। यहां किसान ई-ऑक्शन के लिए अपनी उपज रखेंगे। लैब टेक्नीशियन उपज की संसाधनों से जांच करेंगे। क्वालिटी अनुसार उपज का दाम फिक्स होगा। क्वालिटी वार उपज और दाम पोर्टल पर अपलोड करेंगे। इसे देशभर के किसान और व्यापारी ऑनलाइन देख सकेंगे। संपर्क कर किसान, व्यापारी उपज की खरीदी-बिक्री कर सकेंगे। ऐसे में व्यापारी मंडी टैक्स की चोरी भी नहीं कर पाएंगे।
सुविधा
hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva